《恒心诗》
明代·梁兰

天地有恒心，所以清而宁。四时更相代，两曜迭光明。

化机运无息，品汇咸自亨。君子存恒心，谅由仁义行。

养亲致诚孝，事君竭忠贞。不以贫贱移，不以富贵淫。

始终守其恒，讵云非性成。我歌恒心诗，为君座右铭。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。